**Ministru kabineta rīkojuma projekta “Par Nacionālo bruņoto spēku iesaistīšanu 2021. gada IIHF Pasaules čempionāta hokejā organizēšanas darbu izpildē” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Nacionālo bruņoto spēku iesaistīšanu 2021. gada IIHF Pasaules čempionāta hokejā organizēšanas darbu izpildē” (turpmāk - projekts) mērķis ir dot tiesības Ministru kabinetam deleģēt uzdevumu Nacionālajiem bruņotajiem spēkiem sniegt atbalstu 2021. gada IIHF Pasaules čempionāta hokejā organizēšanas darbos. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Biedrības “Latvijas Hokeja federācija” 2020. gada 6. aprīļa vēstule Nr. I-96/21 “Par atbalstu 2021. gada IIHF Pasaules čempionāta hokejā organizēšanā”.Nacionālo bruņoto spēku likuma 6. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Starptautiskās Hokeja federācijas Padomes 2021. gada 2. februāra lēmumu tika pieņemts noteikt Latviju kā vienīgo 2021. gada IIHF Pasaules čempionāta hokejā (turpmāk - čempionāta) organizētājvalsti. Paredzētais čempionāts norisināsies Rīgā no 2021. gada 21. maija līdz 6. jūnijam, piedaloties 16 dalībvalstīm un to komandām. Čempionāts Rīgā norisināsies trīs vietās – arēnā “Rīga”, Olimpiskajā sporta centrā un Daugavas ledus hallē, kā arī tiek plānots, ka visas 16 komandas tiks izmitinātas vienā viesnīcā[[1]](#footnote-1). Pēc biedrības “Latvijas Hokeja federācija” (turpmāk - LHF) paustās informācijas, lai čempionāts sekmīgi norisinātos, īsā laika posmā ir jāveic milzīgs darba apjoms, turklāt esošo situāciju apgrūtina arī pašreizējie ceļošanas ierobežojumi un noteiktās epidemioloģiskās prasības saistībā ar Covid-19 infekcijas izplatības ierobežošanu. Līdz ar to LHF lūdz iesaistīt Nacionālo bruņoto spēku (turpmāk - NBS) pārstāvjus kā papildspēkus čempionāta organizēšanas procesā, veicot autovadītāju pienākumus. Tādējādi saskaņā ar Nacionālo bruņoto spēku likuma 6. panta otro daļu (“(2) Citu, šajā likumā neparedzētu uzdevumu veikšanā Nacionālo bruņoto spēku vienības (apakšvienības) drīkst iesaistīt ar Ministru kabineta rīkojumu”) ir nepieciešams izdot atsevišķu Ministra kabineta rīkojumu, kas ļautu iesaistīt NBS čempionāta organizēšanas darbu izpildē, nodrošinot NBS atbalsta sniegšanu čempionāta organizēšanā.NBS ir apzinājuši 14 karavīrus, kuri sniegtu atbalstu čempionāta organizēšanā. Katrs no NBS pārstāvjiem tiks norīkots par autovadītāju (*Škoda* elektromobiļiem, B kategorija) kādai no komandām uz čempionāta laiku, veicot personu transportēšanu. Grafiks katram autovadītājam būs individuāls (atkarīgs no komandas spēļu un treniņu grafikiem), kas var svārstīties no plkst. 7.00 līdz 23.00. Pēc darba dienas beigām autovadītājs varēs atgriezties savā pastāvīgajā dzīvesvietā. Ar autovadītājiem tiks atsevišķi slēgts līgums par auto nodošanu – automašīnas tiks apdrošinātas ar OCTA un KASKO apdrošināšanām. Ņemot vērā situāciju saistībā ar Covid-19 infekciju, autovadītājiem reizi trijās dienās būs jāveic COVID-19 testi. Autovadītājiem tiks izsniegts apģērbs – *Škoda* jakas, bikses un apavi jānodrošina pašiem, bet jāievēro, ka militārajos formastērpos ģērbties nedrīkstēs. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki. |
| 4. | Cita informācija | Rīkojuma projekta īstenošana tiks nodrošināta Aizsardzības ministrijas (Nacionālo bruņoto spēku) piešķirtā budžeta ietvaros no apakšprogrammas 22.10.00 “Starptautisko operāciju un Nacionālo bruņoto spēku personālsastāva centralizētais atalgojums”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

I. Rubļevska, 67335088

Ieva.Rublevska@mod.gov.lv

1. https://www.iihf.com/lv/events/2021/wm/news/24333/latvia\_confirmed\_as\_worlds\_host [↑](#footnote-ref-1)